cyanic-selkie/wikianc huggingface dataset:
Amanda Fuller
Karriêre
As filmaktrise wie Fuller û.m. te sjen yn 'e spylfilms Askari (2001), Americanese (2006) en Freerunner (2011). Fanôf it twadde seizoen (2012) naam se de fêste rol fan dochter Kristin Baxter yn 'e komeedzjerige Last Man Standing oer fan Alexandra Krosney. Fuller fertolke ek de weromkearende rol fan dokter Morgan Peterson yn fiif ôfleverings fan 'e sikehûssearje Grey's Anatomy (2012), en de weromkearende rol fan Madison "Badison" Murphy yn 'e lêste beide seizoenen fan 'e dramasearje Orange Is the New Black (2018-2019).
Deenske Gouden Iuw
De Deenske Gouden Iuw is de oantsjutting foar in tiidrek fan kulturele bloei yn Denemark yn de earste helte fan de 19e iuw, skaaimerke troch in realistische styl dy't ûngefear tusken it neoklassisisme en romantyk ynsiet.
Histoaryske kontekst
Om it jier 1800 hie Denemark, en fral ek Kopenhagen, te krijen mei oarloggen en rampen. It wiene minne tiden. Yn 1794 en 1795 waard Kopenhagen rekke troch grutte brânen dy't grutte dielen fan de stêd yn de jiske leine. Dêrnei hie de stêd slim te lijen fan de Napoleontyske oarloggen. Benammentlik by de seeslach by Kopenhagen fan 1801 en de slach by Kopenhagen fan 1807, waard de stêd lange tiid bombardearre. De politike tastân wie wif, Noarwegen makke him los fan it Deenske ryk en yn 1813 waard it lân sels bankrot ferklearre.
Piet Gros
Libben en wurk
Nei syn stúdzje sette er ôf nei it bûtenlân. Sa wie er postdok-ûndersiker oan it ETH Zürich (Eidgenössische Technische Hochschule Zürich) en meiwurker by de Yale-universiteit yn New Haven. Yn 1994 krige er in fêste oanstelling oan de Universiteit Utert om eksperiminteel ûndersyk te dwaan nei nije tapassings fan aaiwytkristallografy. Yn 2002 waard er heechlearaar en fan 2007 oant 2010 wie er haad fan it departemint skiekunde fan de universiteit. Fan 2012 oant en mei 2016 wie er wittenskiplik direkteur fan it Bijvoet Sintrum foar Biomolekulêr Undersyk fan syn universiteit.
Casey Calvert (pornografysk aktrise)
Casey Calvert, echte namme: Sarah Goldberger (Baltimore, 17 maart 1990), is in Amerikaansk neakenmodel en pornografysk aktrise fan mingde Angelsaksysk Amerikaansk en Joadsk etnysk komôf. Hja sette yn 2012 útein mei in wurkpaad yn 'e Amerikaanske pornoyndustry en spile sûnt yn in grut tal films. Calvert hat al foar acht ferskillende AVN Awards nominearre west, en yn 2015 wûn se in XRCO Award.
FAME Award
De FAME Awards (of F.A.M.E. Awards) binne in groep Amerikaanske prizen dy't ienris yn it jier takend wurde foar de bêste pornografyske films. Dizze prizen wurde útrikt troch de Fans of Adult Media and Entertainment ("Fans fan Pornografyske Media en Entertainment"), yn 'e regel ôfkoarte ta FAME of F.A.M.E., in organisaasje dy't yn 2005 oprjochte waard troch in fjouwertal tydskriften en bedriuwen út 'e Amerikaanske pornoyndustry (Genesis, Adam & Eve, WantedList en AVN) mei as doel om fans fan pornografy by steat te stellen en stim op harren favoriten.
Robyn Curnow
Libben en karriêre
Har sjoernalistike karriêre begûn Curnow yn 1995 by de Súdafrikaanske steatsomrop SABC. Yn 2000 en 2001 wurke hja foar de BBC yn Grut-Brittanje, en yn 2002 waard se oannommen troch de Amerikaanske nijsstjoerder CNN, as ferslachjouster en nijslêzeresse yn Londen. Yn dy hoedanichheid fersloech se û.m. it ferstjerren fan paus Jehannes Paulus II en de Aziatyske tsûnamy fan 2004. Har wurk oer dat lêste ûnderwerp waard bekroane mei in DuPont-Columbia Award. Neitiid hat Curnow ek ynternasjonale sjoernalistike prizen wûn foar har reportaazjes oer de HIV/AIDS-epidemy yn Súdlik Afrika en har dokumintêre oer de Nelson Mandela.
Ynterglasiaal
In ynterglasiaal (ôflaat fan it Frânske glace, dat "iis" betsjut) of ynterglasiaal tiidrek is in perioade mei in waarmere trochsneed wrâldtemperatuer binnen in iistiid. In ynterglasiaal duorret tsientûzenen jierren. Ynterglasialen wurde binnen in iistiid ôfwiksele mei kâldere perioaden, dy't ek tsientûzenen jierren duorje en dy't glasialen neamd wurde. In ynterglasiaal wurdt karakterisearre troch it bestean fan iiskapen en gletsjers, dy't lykwols yn sa'n tiidrek yn har útwreiding beheind binne ta de poalstreken, resp. de heechberchtmen. Mei't de Lêste Glasiaal likernôch 12.000 jier lyn einige, libje wy no yn in ynterglasiaal fan 'e Kwartêre Iistiid.
Urban fantasy
Op 'e tillefyzje wie ien fan 'e bekendste urban fantasy-searjes Buffy the Vampire Slayer, oer in skoalfamke dat yn har frije tiid it (fiktive) stedsje Sunnyvale, yn Kalifornje, beskerme tsjin fampieren en oare kweadoggers.
Norio Yoshimizu
(21 augustus 1946) is in eardere Japansk fuotballer. Earder spile foar Furukawa Electric.
The Karate Kid (film út 1984)
Preproduksje
The Karate Kid waard regissearre troch John G. Avildsen nei in senario fan Robert Mark Kamen. Dat gie eins wat efterstfoarst: filmstudio Columbia Pictures hie in kontrakt sletten mei Avildsen en frege dêrnei Kamen om in skript te skriuwen dat liek op Avildsen syn eardere tige súksesfolle sportdramafilm Rocky (1976). Kamen beloek ynspiraasje út syn eigen libben yn it senario en hie sadwaande sterke mienings oer hokker akteurs yn 'e film spylje moasten. Dêrfandinne dat er bot lobbyde foar Pat Morita yn 'e rol fan menear Miyagi. As produsint wie Jerry Weintraub by it projekt belutsen foar de filmstudio's Delphi II Productions en Jerry Weintraub Productions. Foar The Karate Kid wie in budget beskikber fan $8 miljoen. De produksje fan The Karate Kid sette fuortendaliks útein nei't Kamen syn skript ynlevere hie. De filmmuzyk waard fersoarge troch Bill Conti
Zane Grey
Jonkheid
Grey waard op 31 jannewaris 1872 berne yn Zanesville, yn 'e steat Ohio, as Pearl Zane Gray (syn famylje liet harren namme koart nei syn berte feroarje fan "Gray" yn "Grey"). Syn earste foarnamme wie ôflaat fan in kranteberjocht, wêryn't de rouklean fan 'e Britske keninginne Fiktoaria omskreaun waarden as pearl gray, "pearelgriis". Grey wie it fjirde fan fiif bern yn it gesin fan Alice Josephine "Allie" Zane, dy't har komôf weromfolgje koe nei de yn 1673 nei Amearika emigrearre Ingelske quaker Robert Zane, en har man Lewis M. Grey, in toskedokter.
Whiteout (film út 2009)
Plot
Yn 1957 fljocht in Sovjet-Russysk frachtfleantúch oer de Súdpoal mei yn it rom trije bewapene mannen dy't in fan hingslotten foarsjoene metalene kiste bewekje. De ko-piloat giet út 'e cockpit nei it rom ta, dêr't er in skoftke moaipraat mei de bewekkers om dan ynienen in pistoal te lûken en te besykjen harren dea te sjitten. Hy komt se oer it mad en wit fuortendaliks ien fan 'e trije te deadzjen, mar de oare beide sjitte werom. By de sjitpartij komme sawol de beide oerbleaune bewekkers as de ko-piloat om. In ferdwaalde kûgel boarret him troch de cockpitdoar hinne en deadet de piloat. It fleantúch stoart del op it iis fan Antarktika.
Produksje
Yn oktober 2006 begûn by Dark Castle formeel de preproduksje fan Whiteout, mei as regisseur Dominic Sena, dy't in fan fan 'e strip fan Rucka en Lieber wie. Hy wurke op basis fan it senario fan 'e Hoebers, dat werskreaun wie troch Chad en Carey Hayes. Inkele reshoots waarden regissearre troch Stuart Baird en Len Wiseman, hoewol't se dêrfoar gjin fermelding op 'e ôftiteling krigen. As produsinten wiene Joel Silver, Susan Downey en David Gambino by it projekt belutsen foar de filmstudio's Dark Castle Entertainment en Optimum Releasing. Foar Whiteout, dat in Amerikaansk-Frânsk-Kanadeeske ko-produksje wie, waard in budget fan $35 miljoen beskikber steld.
Saratov
Saratov (Russysk: Саратов) is in grutte havenstêd oan de Wolga yn Ruslân en it bestjoerlik sintrum fan it oblast mei deselde namme as de stêd. It is ien fan de twintich grutste stêden fan Ruslân en alhoewol't de stêd gjin miljoenenstêd is, telt de aglomeraasje Saratov mear as 1,2 miljoen ynwenners.
Stephanie Au
Sportkarriêre
Au wûn yn 2009 op 'e Eastaziatyske Spullen, dy't holden waarden yn Hongkong, twa sulverne medaljes op 'e ûnderdielen 4×100 m estafette frije slach en 4×200 m estafette frije slach, en twa brûnzene medaljes op 'e ûnderdielen 200 m frije slach en 400 m frije slach. Yn 2015 wûn se op 'e Simmeruniversiade yn Gwangju in sulverne medalje op it ûnderdiel 50 m rêchslach.
Daylight (film út 1996)
Plot
Op in yndustryterrein yn New York wurde by in ôffalferwurkingsbedriuw fetten mei ûntplofber gemysk ôffal yn trije frachtweinen laden, mei de bedoeling om dy yllegaal te dumpen yn Nij-Jersey. De trije frachtweinen ride yn kolonne nei in tunnel ûnder de rivier de Hudson troch. Under de oare reizgers dy't op dat stuit nei de tunnel ride, binne: Underwilens berôvje in trijetal oerfallers op 'e strjitte foar in New Yorkske juwelierssaak in ynkeaper fan ealstiennen en geane derfan troch mei syn auto en in kofferke fol diamanten. De plysje sit harren al rillegau op 'e hakken, en de oerfallers besykje troch de tunnel nei Nij-Jersey te ûntkommen, net beseffend dat de New Yorkske plysje de kollega's yn Nij-Jersey gewoan opskilje kin, sadat se oan 'e oare útein fan 'e tunnel opwachte wurde. De oerfallers ride as gekken tusken it oare ferkear yn 'e tunnel troch, wêrby't se úteinlik de kontrôle oer it stjoer ferlieze, in tolhúske rame en dan boppe-op de efterste fan 'e trije frachtweinen mei gemysk ôffal telâne komme. It gemysk ôffal eksplodearret, en dat lit it ôffal yn 'e oare beide frachtweinen ek ûntploffe. De tunnel stoart op dat punt yn en in ûnbidige fjoerbal folget de rin fan 'e tunnel werom nei New York, wêrby't de measte automobilisten dy't op dat stuit yn 'e tunnel binne, omkomme.
Oan 'e New Yorkske útein lit de fjoerbal en de drukweach dy't dêrmei mank giet, de tunnelyngong ynstoarte, sadat de oerlibbenen yn 'e tunnel fan beide kanten ynsletten reitsje. Kit Latura, dy't yn 'e file stie foar de New Yorkske útein fan 'e tunnel, is dêr tsjûge fan. Hoewol't er gjin offisjele funksje as rêdingswurker mear hat, nimt er fuortendaliks de lieding op him oer de earste help oan 'e lju dy't troch de fjoerbal of it fallende pún ferwûne rekke binne. Nei't oaren dy taak fan him oernommen hawwe, bejout Latura him nei Dennis Wilson, dy't him opfolge is as haad fan 'e EMS. Dy besiket er goerie te jaan, mei't Latura inkele jierren lyn in oefening holden hat foar de ynstoarting fan in tunnel, wêrby't er in protte kennis opdien hat. Wilson stelt him lykwols tige fijannich op foar syn foargonger oer, en wol net harkje. As er koarte tiid letter besiket fia in ûnderhâldsskacht healwei de rivier de ynsletten tunnel te berikken, eat dat Latura him krekt mei klam ôfret hie, komt Wilson om by in nije ynstoarting.
Nei't er by de groep weromkeard is, stjoert Latura harren dêrhinne, wylst er sels allinne by George Tyrell bliuwt. It bestiet net dat se Tyrell mei syn brutsen nekke, dy't se mei mulrimen op in planke bûn hawwe, troch it bochtsjende paad ûnder wetter meinimme kinne. Tyrell begrypt dat en freget Latura om him hjir efter te litten. Hy jout him in earmbân foar syn freondinne Grace en hjit him om 'e oaren "nei it deiljocht ta te lieden". By it ûnderwetterswimmen rekket Roger Trilling syn hûn Cooper kwyt. Yn 'e kapel is syn frou Eleanor raar gesteld as se dat ûntdekt, mei't de hûn alles wie dat se noch hie fan harren ienlingssoan dy't om utens in sykte opdien hie en jong ferstoarn wie. Se wegeret om noch fierder te gean en komt dan stilwei mar hommels te ferstjerren oan ûnderkuolling as de groep de oandacht by oare dingen hat.
Resultaat
Daylight waard yn 1997 nonimearre foar de Oscar foar bêste lûdsmontaazje (it wurk fan Richard L. Anderson en David A. Whittaker).
Livingstone (Sambia)
Livingstone of Maramba is it haadplak fan de provinsje Southern yn Sambia. De stêd leit op 11 kilometer fan de Victoriawetterfallen.
Slagelse (plak)
Sport
Superligaen-fuotbalclub FC Vestsjælland spilet syn thúswedstriden yn Slagelse.
Schlosskirche (Lutherstadt Wittenberg)
De Schlosskirche (Slotsjerke; ek Reformaasjetsjerke) is in protestanske tsjerke yn de Lutherstêd Wittenberg, Dútslân. It is de grutste tsjerke fan de stêd, dat oan de súdlike kant fuort oan it Slot Wittenberg grinzget. Sûnt 1996 is de tsjerke in UNESCO-monumint.
De hjoeddeiske tsjerke
Yn it ramt fan it 500-jierrich jubileum fan Luther syn bertedei krige de Slottsjerke yn 1983 tolve nije ramen mei de portretten fan de trettjin wichtichste herfoarmers.
Ynkubus
Regionale fariaasjes op it tema
Der besteane ferskate regionale fariaasjes op it tema fan 'e ynkubus. De alp út 'e Dútske folkloare is ien fan 'e bekendsten dêrfan. Yn Sânsibar falt Popo Bawa benammen manlju oan en oer it algemien efter sletten doarren. De ynkubusdemon fan Súdlik Afrika is de tokolosh. Dy wêzens binne lykwols sa lyts fan stal dat keine froulju feilich foar harren binne as se in pear bakstiennen ûnder de bêdspoaten lizze. Yn Hongarije is in lidérc in demoanyske minner dy't by nacht it fermogen hat om te fleanen en dy't foarsteld wurdt as in fjurrich ljocht (in soarte fan dwylljocht miskien), of, yn syn goedaardiger foarm, as in hin sûnder fearren.
Teanna Trump
Libben en karriêre
Trump waard yn 1995 berne yn 'e Amerikaanske steat Indiana. Yn 2014, doe't se 19 jier wie, makke se har debút yn in pornografyske film. Sûnt hat se neffens de Internet Adult Film Database (IAFD) yn mear as santich pornofilms spile, û.m. foar sokke foaroansteande labels as Adam & Eve, Evil Angel, Zero Tolerance, Jules Jordan Video, Devil's Film, Diabolic Video, Wicked Pictures, Digital Sin, Elegant Angel, Digital Playground en New Sensations.
Kerry Louise
Libben en karriêre
Kerry Louise waard yn 1983 berne yn it Ingelske Nottingham. Nei't se de middelbere skoalle trochrûn hie, wurke se as klante-adviseur by in bank, foar't se yn 2004 úteinsette mei in karriêre as glamourmodel. Letter wurke se as stripper yn ferskate Ingelske stripklubs, en wie se teffens aktyf as escort.
Jakin en Boäztsjerke (Genemuiden)
Beskriuwing
It gebou telt mear as 1800 sitplakken en heart dêrneffens by de grutste tsjerkegebouwen fan ús lân. De sitplakken litte harren ferdiele oer 1300 op de grûn en 500 op de kreake. De bakstiennen sealtsjerke hat in 38 meter hege toer en bestiet út in tsjerkeseal, in hal, in konsistoarje, in fiiftal romten foar gearkomsten, in romte foar begrafenissen en oare foarsjennings. Foar de fytsen is in romte ûnder it gebou.
Keunstriden op de Olympyske Winterspullen 1936
Olympia-Kunsteisstadion
It Olympia-Kunsteisstadion is boud yn 1934 foar de Olympyske Winterspullen fan 1936. De iisbaan sels wie 30 meter bij 60 meter. It wie in diels oerdutsen stadion. It stadion hie plak foar 10,000 taskôgers. It stadion waard yn 1939 ferboud foar de Olympyske Winterspullen fan 1940 dy't troch de Twadde Wrâldkriich ôfsein waard. Nei de kriich waard it stadion yn 1948 fannijs iepene. Yn 1964 hawwe se it stadion folslein oerdutsen, wêrnei't der yn 1990 en 1994 nochris in ferbouwing wie.
Whiskey Tango Foxtrot (film)
Produksje
As produsinten wiene Fey sels, Lorne Michaels en Ian Bryce by it projekt belutsen, foar Little Stranger en Broadway Video. Der wie in budget fan $35 miljoen foar de film beskikber. De kamerarezjy waard dien troch Xavier Grobet, wylst de filmmuzyk fersoarge waard troch Nick Urata. De opnamen, dy't begûnen op 11 febrewaris 2015 en duorren oant en mei 10 april fan dat jier, koene om foar de hân lizzende redens net yn Afganistan plakfine; sadwaande waard der benammen yn Santa Fe (Nij-Meksiko) en omkriten filme.
Universiteit fan Susseks
Sussex hat studinten út 120 lannen en ûnderhâldt bannen mei ûndersyksuniversiteiten sa as Harvard, Yale, Georgetown, Kalifornje, Pennsylvania, Parys-Sorbonne en dy fan Toronto.
Iemssintrale
De sintrale is sûnt 1996 operasjoneel en brûkt kuolwetter út de Iems. De sintrale hat fiif saneamde STEG-ienheden op gas dy't meiïnoar 1750 MW oan elektrisiteit produsearje, in combi-ienheid op gas mei in fermogen fan 675 MW en in gasturbine-generator mei in fermogen fan 17 MW. Dêrnjonken steane noch njoggen wynturbines mei in totaal fermogen fan 27 MW op it hiem fan de sintrale.
My Big Fat Greek Wedding 2
My Big Fat Greek Wedding 2 is in Amerikaanske romantyske komeedzje út 2016 ûnder rezjy fan Kirk Jones, mei yn 'e haadrollen Nia Vardalos, Michael Constantine, Lainie Kazan, John Corbett en Elena Kampouris. De film is in ferfolch op it tige súksesfolle My Big Fat Greek Wedding út 2002. Yn it ferhaal keart de hiele lûdroftige, bemuoisike, etnysk Grykske famylje fan Toula Portokalos werom. Wylst Toula sels swierrichheden hat om har teenerdochter Paris los te litten, ûntdekt har heit Gus ta syn ûntsteltenis dat syn houlik mei syn frou Maria net jildich is en dat se fyftich jier yn sûnde libbe hawwe. My Big Fat Greek Wedding 2 krige lauwe resinsjes fan 'e filmkritisy en die it lang sa goed net as de earste film, mar waard dochs in beskieden kommersjeel súkses.
Robert A. Heinlein Award
De útrikking wurdt dien yn it lêste wykein fan maaie (it Memorial Day-wykein) troch de Baltimore Science Fiction Society (BSFS) op harren jierlikse science fiction-konvinsje Balticon, te Baltimore. De Robert A. Heinlein Award kin takend wurde oan ien of mear winners tagelyk, en bestiet út in sulveren medalje mei dêrop Heinlein syn byltenis, makke troch keunstner Arlin Robbins, oan in lint yn 'e Amerikaanske nasjonale kleuren read-wyt-blau. Under de skriuwers dy't de priis alris wûnen, binne Larry Niven en Jerry Pournelle (2005) en Anne McCaffrey en Elizabeth Moon (2007). Foar in folsleine list mei winners, sjoch op dizze side, op 'e Ingelske Wikipedy.
Lodewijk Wilhelmus Copijn
Louis Copijn kaam út in laach fan beamkwekers. Yn 1901 naam syn heit, de túnarsjitekt Hendrik Copijn (1842-1923), him op yn de firma H. Copijn & Soan. Yn 1908 boaske Louis mei de Ingelske Glays Sarah Dawson.
Jochen Rindt
Jeugd
Rindt waard berne yn it Dútske Mainz, mar groeide op yn Graz, Eastenryk by syn pake en beppe, trochdat syn âlden omkaam wiene by in bombardemint tidens de Twadde Wrâldkriich. hoewol syn pake keas foar it behâld fan it Dútske boargerskip fan Rindt, ried hy syn heule karriêre ûnder in Eastenrykske racelisinsje. Op 16 jierrige leeftiid keapet er in brommer en begjint mei syn freonen te brommer racen. Neit er klear wie mei skoalle begûn Rindt yn 1961 mei de autosport.
1969-1970
1970 start nog mei in tretjinde plak yn Súd-Afrika, en in útfalbeurt yn Spanje, Mar fanôf de tredde wedstriid dy fan Monako wint Rindt praktysk alle wedstriden. Mar dan giet it yn Monza ferkeard. Rindt ferûngelokket tidens de training. Mar had saffolle punten behelle dat er op 25 oktober Postúm útroppen wurdt ta wrâldkampioen Formule 1.
Ejakulaasje
Ofwikende foarmen fan ejakulaasje
Anejakulaasje is it net by steat wêzen om te ejakulearjen. Dysejakulaasje is in ejakulaasje dy't pynlik of op oare wize ûnnoflik is. Manlju dy't lije oan it seldsume postorgastysk syktesyndroom (nei de Ingelske namme postorgasmic illness syndrome ôfkoarte ta POIS) krije nei in ejakulaasje slime spierpine troch it hiele lichem en oare negative symptomen, dy't soms wol in wike oanhâlde kinne. Utstelde ejakulaasje is in oandwaning wêrby't manlju, nettsjinsteande dat se wol seksuele begearte fiele ("geil" wurde), net of mar mei muoite in orgasme berikke kinne.
Dirk Postma
Libben en wurk
Dr. G.C.P. Van der Vyver skreau yn 1958 de iennichste grutte biografy oant no ta oer prof. Postma.
Michel Velleman
Oantins
Velleman is bekend wurden troch it gedicht dat Willem Wilmink oer him makke hat.
Sobibór (doarp)
Ut de skiednis
Yn de Twadde Wrâldoarloch wiene yn de omkriten fan it doarp ferskate lytse nazi-wurkkampen, ek yn Sobibór sels. Dy kampen waarden stichte foar slaven dy't de rin fan streamkes regulearje moasten. Under de Aksje Reinhard waard by it stasjon justjes besúdwesten it doarp, ferneatigingskamp Sobibór boud. In protte fan de twangarbeiders út de wurkkampen binne letter yn dat kamp fermoarde.
Earmeskoalle (De Jouwer)
thumb|De Earmeskoalle oan It Sân De Earmeskoalle fan De Jouwer stie oan It Sân op De Jouwer fan 1844 oant 1928.
Korendijk
It gemeentehûs stie yn Piershil. Lânbou en beamhôven nimme it measte romte yn it gebiet fan de eardere gemeente. De diken wurde begerske troch skiep en kij. Op Tiengemeten rinne ek in tal Skotske Heechlanners. It gebiet skaaimerket him troch it griene en stille karakter en lûkt in soad deitoeristen.
Burt Reynolds
Priveelibben
Yn 1981 waard Reynolds in earedoktoraat takend troch de Steatsuniversiteit fan Floarida, dêr't er yn 'e 1950-er jierren studearre hie. Reynolds stie derom bekend dat er syn eigen stunts die. Meastal gie dat goed, mar yn 1984 waard er by de opnamen fan City Heat yn it gesicht rekke mei in metalen stoel. Hy rûn temporomandibulêre disfunksje op (de knieren fan syn ûnderkaak wurken net mear goed), en ferlear 15 kg gewicht om't er in skoft gjin fêst iten hawwe koe. Boppedat rekke er ferskate jierren lang ferslave oan 'e pinestillers dy't him doe foarskreaun waarden.
Hoewol't Reynolds in tige lukrative karriêre hie, gied er yn 1996 bankrot fanwegen in ekstrafagante libbensstyl, syn djoere skieding fan Loni Anderson en mislearre ynvestearrings yn ferskate restaurantkeatlings yn Floarida. Hy waard ûnder kuratêle steld oant er twa jier letter syn saken wer op oarder hie. Reynolds ferlear yn dy snuorje in protte fan syn eardere besittings, wêrûnder net yn it lêste plak de Burt Reynolds Ranch.
Iishockey op de Olympyske Winterspullen 2014
200px|thumb|right|200px|It Olympysk Iishockeystadion fan Sotsji 2014
Burtmar
It doarp Burt Lake leit oan 'e súdwestigge fan 'e mar, dêr't de autodyk M-68 lâns rint. De autosneldyk Insterstate 75 rint beëasten de mar, en oan 'e súdlike útein leit it doarp Indian River. Deun dêrby lizze ek it YMCA-kamp Al-Gon-Quian (in simmerkamp) en it Steatspark Burt Lake (in natoerpark). De oarspronklike bewenners fan 'e krite fan 'e Burtmar, dat etnyske Ottawa en Odjibwe binne, hawwe har feriene yn 'e Burt Lake Troep fan Ottawa en Tsjippewa Yndianen.
Betheltsjerke (Genemuiden)
Oargel
It oargel is oarspronklik ôfkomstich út Dútslân, dêr't it yn 1970 troch de firma Oberlinger út Windesheim foar de stiftstsjerke yn Neustadt an der Weinstraße boud waard. Al yn 2010 kocht de gemeente it oargel oan foar de noch nij te bouwen tsjerke. Oargelbouwer Ide Boogaard út Rijssen fersoarge de demontaazje, de ferhûzing en de opbou fan it ynstrumint. Dêrby waard de disposysje sûnder feroarings oernommen, mar it front is foar it grutste part in nij ûntwerp.
Keunstriden op de Olympyske Winterspullen 1952
Bislett-stadion
Yn 1952 fungearre it Bislett as it Olympysk Stadion foar de Olympyske Winterspullen. It stadion hie in Atletyk baan en in iisbaan fan 400 meter en in iisbaan wêr't it keunstriden op hâlden waard wie 30 by 60 meter en waard mei in snie râne ôfskieden fan de 400 meter baan.
FICEB Award
Sûnt 1997 wurdt it FICEB holden yn it La Farga-sealesintrum yn L'Hospitalet de Llobregat, de grutste foarstêd fan 'e Katalaanske haadstêd Barseloana. De útsûndering op dy regel wie 2008, doe't it gemeentebestjoer fan L'Hospitalet de Llobregat yn in kontroversjele ûnwikkeling ynienen besleat om 'e fergunning foar it festival net te fernijen, sadat de organisaasje dat jiers útwike moast nei de Spaanske haadstêd Madrid. Sûnt 2005 genietet it FICEB offisjele erkenning fan it regear fan 'e autonome regio Kataloanje.
Country Music Association Award
De Country Music Association Awards of CMA Awards (net te betiizjen mei de ACM Awards) binne in groep Amerikaanske prizen dy't ienris yn it jier yn Nashville, yn 'e steat Tennessee, útrikt wurde troch de Country Music Association (CMA) foar de bêste wurken op it mêd fan 'e countrymuzyk fan it foargeande jier. De earste útrikking fûn plak yn 1967. Fan 1968 oant en mei 1971 waard de útrikkingsseremoanje útstjoerd troch de Amerikaanske stjoerder NBC; fan 1972 oant en mei 2005 troch ABC, en fanôf 2006 troch CBS. Jierrenlang waard de seremoanje holden yn 'e ferneamde Grand Ole Opry, yn Nashville (1967-2004), mar fan 2006 wurdt dat dien yn 'e Nashvilske Bridgestone Arena. Yn 2005 waard de útrikking foar de iennichste kear net yn Nashville holden, mar yn New York, yn Madison Square Garden.
Little Traverse Bay Yndianereservaat
Ekonomy en foarsjennings
Yn 1998 sleat it steatsregear fan Michigan (yn 'e persoan fan gûverneur John Engler) in oerienkomst mei de Little Traverse Bay Troepen, wêrby't de steat tasei en stean kânsspullen ta op it grûngebiet fan it Little Traverse Bay Reservaat, nettsjinsteande dat dêrop yn 'e rest fan 'e steat in ferbod fan krêft is. Ornaris is it sa dat reservaatlân dochs al net ûnder steatswetjouwing falt, en sokke steatsferbodden op it organisearjen fan kânsspullen dêr net jilde. Mar dat is inkeld sa by reservaten dy't al bestiene doe't yn 1988 de Wet op 'e Regulaasje fan Yndiaanske Kânsspullen oannommen waard. Jongere reservaten, lykas Little Traverse Bay, falle dêr dus net ûnder.
Primaatskapel
De Tsjerke fan it Primaat fan Petrus (ek: Mensa Christi; Tafel fan Kristus) is in tsjerkegebou yn Tabgha, in lyts doarpke oan de noardlike kant fan de Mar fan Tiberias yn Galiléa yn Israel.
Inheritor (roman fan C.J. Cherryh)
Ynhâld
De oankomst fan 'e Phoenix soarge in healjier lyn foar grutte opskuor, sawol ûnder de minsklike befolking fan Mospheira, as ûnder de atevi. Nei't it trelit grutdiels troch tadwaan Bren delbêde wie, stjoerde it skip twa fertsjintwurdigers nei it planeetoerflak ta, Jase Graham en Yolanda Mercheson, dy't krekt as Bren de atevi-titel fan paidhi krigen. Om't de Phoenix net oer fiertugen beskikt dy't yn 'e atmosfear fan 'e planeet fleane kinne, lieten dy har yn in kapsule oan in parasjute omleech sakje. De bedoeling wie dat Jase de atevi en Yolanda Mercheson it regear fan Mospheira bystean soe as adviseur om in romtefeartprogramma te ûnderstypjen. Fansels koene de beide skips-paidhiin pas wer nei de Phoenix weromkeare as dat romtefeartprogramma (dat noch fan 'e grûn ôf opboud wurde moast) safierhinne wie dat der bemanne romtefearen lansearre wurde koene.
It appartemint dêr't Bren en Jase ferbliuwe, yn it Bu-javid, it grutte regearingskompleks yn Shejidan, is eigendom fan 'e Atageini-clan, dêr't Tabini syn oarehelte Damiri ta heart. By in oanslach op Bren wie grutte skea tabrocht oan 'e porsleinene muorrereliëfs yn 'e brea-itenskeamer (sjoch: Invader), mar dat is no bymakke. Krekt nei it berjocht oer it ferstjerren fan Jase syn heit wurdt Bren sadwaande oansein dat Damiri har âldomke Tatiseigi, de hear fan 'e Atageini, it appartemint besichtigje wol. Tatiseigi is in aartskonservative âldman, dy't alhiel neat op hat mei moderne technology of de minsken dy't sok spul by de atevi yntrodusearre hawwe. Hy is ek in langjierrich lid fan de opposysje, dy't it allegeduerigen tsjin it regear fan Tabini yn 'e kant set. In moeting mei omke Tatiseigi soe Bren sadwaande it leafst ûntrinne, mar de âldman hat oanjûn dat er ferwachtet om yn 'e kunde brocht te wurden mei de beide paidhiin dy't tsjin wil en tank al in healjier syn gasten binne.
Shusaku Hirasawa
(5 maart 1949) is in eardere Japansk fuotballer. Earder spile foar Hitachi.
American Music Award
Oars as de Grammys, dy't tawiisd wurde op grûn fan in stimming ûnder de leden fan 'e Recording Academy út 'e muzykyndustry sels, wurde de winners fan 'e AMA's beslist troch in opinypeiling ûnder de muzykkeapers en it bredere publyk. De útrikkingsseremoanje is yn 'e hannen fan Dick Clark Productions, foar ABC. Dejinge dy't de measte AMA's ea wûn hat, is sjonger Michael Jackson, dy't der troch de jierren hinne 26 fan opgarre hat. De meast bekroande band is Alabama, mei 23, en de sjongster dy't it meast yn 'e prizen fallen is, is Whitney Houston, mei 22 AMA's. Der binne 22 kategoryen, mei as wichtichsten "artyst fan it jier" en "nije artyst fan it jier".
Back to the Future (franchise)
Takomstige projekten
Oars as by oare súksesfolle films út 'e 1980-er jierren is fan Back to the Future noch gjin remake of reboot ferskynd. Regisseur Robert Zemeckis, dy't de úteinlike sizzenskip oer soks hat om't er de rjochten op fierdere films yn 'e rige besit, hat sein dat er eltse remake of reboot blokkearje sil. Senarioskriuwer Bob Gale hat fierders sein dat er gjin nije film yn 'e rige meitsje wol sûnder Michael J. Fox yn 'e haadrol, wêrby't er derop wiisde dat soks op it stuit ûnmooglik is om't Fox oan 'e sykte fan Parkinson lijt. Christopher Lloyd, dy't yn 'e filmtrilogy de rol fan Doc Brown spile, hat steld dat er noch wol in fjirde film yn 'e rige meitsje wol, mar allinne as dêrfoar de hiele oarspronklike cast en crew weromkeart.
Companionboeken
Fan Back to the Future ferskynde yn 2012 by Hasslein Books it companionboek A Matter of Time: The Unauthorized Back to the Future Lexicon, fan 'e hân fan Rich Handley. In twadde diel, Back in Time: The Unauthorized Back to the Future Chronology, fan Handley en Greg Mitchell, kaam út yn 2013.
Fideospultsjes
Yn it ramt fan Back to the Future ferskynden de folgjende fideospultsjes:
Tsjerke fan Zweeloo
Skiednis
It oargel waard yn 1904 makke troch oargelbouwer Jan Proper en yn 2006 restaurearre.
Kristina fan Bolsena
Reliken
De Easterske tradysje dy't Kristina ferbynt mei Tyrus yn Libanon soe in betizing wêze kinne mei de namme fan in plakje yn de omkriten fan Bolsena.
Oars as ornearre wurdt is Kristina fan Bolsena net de hillige dy't begroeven leit yn de Cathedral of St. John the Evangelist fan Cleveland, Ohio.
Sukkubus
Fermogen ta fuortplanting
Neffens de joadske mystyk, de kabbala, soene de oarspronklike trije keninginnen fan 'e demoanen, Agrat bat Mahlat, Naamah en Eisheth, en alle oare froulike demoanen allegear bern krigen hawwe. Lilith wie de iennichste dy't gjin bern krije kinne soe om't hja oarspronklik in minske wie en gjin demon. Neffens oare leginden, lykwols, hie Lilith wol deeglik bern, dy't lilin neamd waarden.
Neffens de Malleus Maleficarum oftewol de Heksehammer, in (kwea) ferneamd hânboek foar de bestriding fan hekserij, skreaun troch Heinrich Kramer yn 1486, soene sukkuby sperma sammelje fan 'e manlju dy't se ferliede. Dat sperma soe neitiid troch ynkuby brûkt wurde om bern oan te setten by de froulju mei wa't se seksuële omgong hiene. Sa waard útlein hoe't demoanen bern by minsklike froulju oansette koene nettsjinsteande it kristlike dogma dat se yn essinsje aseksuële wêzens wiene. Bern dy't op dy wize oanset wiene, saneamde cambions, koe men neffens de Malleus Maleficarum werom oan it feit dat se misfoarme te wrâld kamen of trochdat se fetberder wiene foar boppenatuerlike ynfloeden. Itselde boek leit lykwols net út wêrom't in minsklike frou dy't swier makke wurdt mei it sied fan in minsklike man net in gewoan minsklik bern te wrâld bringe soe.
Oan it begjin fan 'e santjinde iuw skreau kening Jakobus I fan Ingelân, dy't as haad fan 'e Anglikaanske Tsjerke ek religieuze macht útoefene, yn 'e dissertaasje Dæmonologie dat ynkuby en sukkuby deselde demoanen wiene. Hy woe ha, krekt sa't Tomas fan Aquino earder beweard hie, dat in demon earst in froulike foarm oannaam om (as sukkubus) it sperma fan in man te krijen, en dat sperma letter brûkte om (as ynkubus) in bern by in frou oan te setten. Neffens Jakobus soe it sperma trouwens ôfkomstich wêze fan koartlyn ferstoarne manlju, troch manipulaasje fan it deade lichem. In alternative metoade wie neffens him dat de demon in manlik lyk besette en seksuële omgong hawwe liet mei libbene minsken.
Red Sonja (film)
Plot
Underwilens is Gedren út op 'e oerhearsking fan 'e hiele wrâld. Dêrta siket se de Talisman, in foarwerp fan grutte macht dat oarspronklik troch de oppergod brûkt is by de skepping fan 'e wrâld. Trochdat bleatstelling oan ljocht it almar machtiger makket, sil it no lykwols net lang mear duorje foar't de Talisman mei stoarmen en ierdbevings de wrâld ferneatigje sil. It foarwerp is op 'e noed fan 'e hege hear fan Hyrkania, mar om't inkeld froulju it ding oanreitsje kinne sûnder te ferstjerren, hat dy it lang lyn yn bewarring jûn oan in oarder fan preesteressen.
Nalini Singh (sjoernaliste)
Libben en karriêre
Singh waard yn 1945 berne yn Yndia as de dochter fan konsuminte-aktivist H.D. Shourie. Hja hat twa bruorren, Deepak Shourie, dy't ek sjoernalist is, en Arun Shourie, in sjoernalist en politikus dy't minister yn it Yndiaaske federale regear west hat. Singh is fierders de skoandochter fan sir Chandeshwar Prasad Narayan Singh, de eardere gûverneur fan Uttar Pradesh en de earste Yndiaaske ambassadeur yn Nepal. Sels hat se twa bern: Ratna Vira, de skriuwster fan it boek Daughter by Court Order, en Sukaran Singh, dy't fise-presidint fan 'e ôfdieling Advanced Systems is by stielfabrikant Tata Steel.
Burt Lake Troep fan Ottawa en Tsjippewa Yndianen
Skiednis
Yn 1855 waard troch de Odjibwe en Ottawa fan Michigan in nije oerienkomst mei de Amerikaanske oerheid sletten, it saneamde Ferdrach fan Detroit. Under de kêsten fan dat ferdrach krige de Burt Lake Troep lân taparte yn Cheboygan County, dat persiis de seis perselen omfieme dy't se earder al sels oankocht hiene. Nei't it Ferdrach fan Detroit tekene wie, begûnen de pleatslike autoriteiten yn Cheboygan County ûnreplikgoedbelesting te heffen oer de seis perselen, mei as gefolch dat de Burt Lake Troep de grûn op 't lêst ferkeapje moast om oan efterstallige belesting te foldwaan. Nei't er op dy wize it lân yn eigendom krigen hie dêr't Indian Village lei, frege de pleatslike bankier en lânspekulator John W. McGinn yn 1898 in twangbefel oan by de steatsrjochtbank fan Michigan. Op grûn dêrfan joech er yn oktober 1900 sheriff Fred Ming opdracht om Indian Village te ûntromjen. Ming en syn helpsheriffs skuorden de Yndianen dêrop mei geweld út harren wenten en baarnden Indian Village plat, in foarfal dat de skiednis yngien is as de Burt Lake Burn-Out. De bewenners fan it doarp wiene twongen om har heil earne oars te sykjen.
Billboard Music Award
De Billboard Music Awards binne in groep Amerikaanske prizen dy't ienris yn it jier (yn maaie) útrikt wurde foar de bêste wurken op it mêd fan 'e muzykyndustry. De tawizing wurdt dien troch it toanoanjaande muzyktydskrift anneks hitlist Billboard, en de útrikking, dy't foar it earst holden waard yn 1990, wurdt live útstjoerd op 'e Amerikaanske tillefyzje. De útstjoering waard oarspronklik hast tweintich jier lang fersoarge troch de stjoerder Fox, mar nei't dy it programma yn 2007 falle liet, waarden de Billboard Music Awards fjouwer jier net útrikt, oant ABC yn 2011 de útstjoering oppakte.
Kategoryen
Ofskafte kategoryen binne û.m.:
De winners fan 'e wichtichste kategoryen en de spesjale prizen fan 'e Billboard Music Award steane fernijd op dizze side, op 'e Ingelske Wikipedy, ûnder de kopkes Ceremonies (winners fan 'e wichtichste kategoryen) en Special Awards (winners fan 'e spesjale prizen).
Hoekske Waard (gemeente)
Skiednis
De rieden fan de fiif gemeenten wiene lykwols fan betinken dat neat dwaan gjin opsje wie en wêrom't der mar twa mooglikheden ûndersocht waarden. Net ien fan de beide mooglikheden koene op in oertsjûgende stipe rekkenje. De provinsje Súd-Hollân besleat lang om let yn july 2016 de weryndielingsproseduere troch te setten en stel foar de fiif gemeenten gear te foegjen ta de nije gemeente Hoekske Waard.
Ferfier
thumb|left|290px|Topografyske kaart fan de gemeente Hoekske Waard IJsselmonde en it Eilân fan Doardt binne mei de Hoekske Waard ferbûn troch tunnels; de Heinenoordtunnel en de Kiltunnel. Oer de Hjerringflietbrêge kinne Goeree-Oerflakkee en Noard-Brabân berikt wurde. Foarne-Putten en Tiengemeten binne allinnich oer it fear te berikken. It fear nei Foarne-Putten fart tusken Nij-Beierlân en Hekelingen. Oer it eilân rinne in part fan de A29 en de provinsjale wei N217, dy't de wichtichste ferbiningswei oer it eilân is fan it fear by Nij-Beierlân oant en mei de Kiltunnel by 's-Gravendeel. De N491 is de streamwei tusken de N217 en it doarp Strijen.
Mummy (betsjuttingsside)
"Mummy" of "The Mummy" hat yn de Wikipedy ferskate betsjuttings:
Mystic River (film)
Distribúsje
De distribúsje fan Mystic River waard fersoarge troch Warner Bros. De film giet op 15 oktober 2003 yn 'e Amerikaanske bioskopen yn premiêre.
Slach by Hilligerlee (1536)
De stêd Grins erkende Schenk fan Toutenburch as hear en hy gie troch nei Appingedaam. De twa legers moeten inoar by Hilligerlee en Meindert fan Ham waard ferslein.
Exotic Dancer Award
De Exotic Dancer Awards (ek wol ôfkoarte ta de ED Awards) binne in groep Amerikaanske prizen dy't ienris yn it jier takend wurde foar de bêste strippers. Dizze prizen wurde útrikt troch it tydskrift Exotic Dancer ("eksoatysk dûnseresse" is in Amerikaansk eufemisme foar "stripper"), op 'e Annual Adult Nightclub & Exotic Dancer Awards Show, te Las Vegas, yn 'e Amerikaanske steat Nevada. De earste útrikking fan 'e Exotic Dancer Awards fûn plak yn 1997. De prizen wurde takend op grûn fan in stimming ûnder de fans.
The Hateful Eight
Plot
De postkoets jaget foar in sniestoarm út en arrivearret krekt op 'e tiid by it halteplak Minnie's Haberdashery, in mânske blokhutte mei in stikkene doar, dy't tichtholden wurde moat troch in plankje yn 'e doar en de doarpost te spikerjen. Dêr is dy deis al in postkoets oankommen wêrfan't de passazjiers har taflecht yn it halteplak socht hawwe. Ruth en Warren-en-dy wurde der ynhelle troch Bob, in Meksikaan, dy't seit dat de eigneresse, Minnie, fuort is om har mem te besykjen en him ûnderwilens de lieding oer it halteplak jûn hat. Warren, dy't wol faker yn Minnie's Haberdashery komt, hat fuortendaliks syn twifels oer dat ferhaal.
De passazjiers út 'e oare postkoets binne Oswaldo Mobray, in rûnreizgjende boal dy't ûnderweis is nei Red Rock om 'e moardner fan 'e sheriff dy't Mannix ferfange sil op te hingjen; Joe Gage, in cowboy dy't ûnderweis is om 'e kryst by syn mem op in boerespultsje in ein bûten Red Rock troch te bringen; en Sanford Smithers, in eardere Konfederearre generaal dy't yn Wyoming is om it (lege) grêf fan syn al jierren fermiste soan te berêden. Harren koetsier hat yn 'e neite fan it halteplak kunde oan in frou, en is dêr hinne gien om te wachtsjen oant de sniestoarm foarby is. De erchtinkende Ruth ûntwapenet alle oanwêzigen útsein Warren, dy't opmerkt dat der in snoepke op 'e flier leit en dat ien fan Minnie har potten mei snobbersguod ûntbrekt.
Ynstoarting fan de Klassike Maya-beskaving
De ynstoarting fan 'e Klassike Maya-beskaving is in oantsjutting dy't yn 'e argeology brûkt wurdt foar de abrupte ûntfolking fan 'e Maya-stêdsteaten yn 'e súdlike leechlannen fan Meso-Amearika yn 'e njoggende iuw. Dat barren makke in ein oan it Klassike Tiidrek fan 'e Maya-beskaving. It Preklassike Tiidrek waard yn 'e twadde iuw troch in soartgelikense ynstoarting beëinige. De ynstoarting fan 'e Klassike Maya-beskaving is ien fan 'e grutste ûnoploste mystearjes fan 'e argeology, hoewol't guon saakkundigen net oer de term 'ynstoarting' meie, om't it noardlike diel fan 'e Maya-beskaving gewoan fierder bestie.
Tsjerke fan de Fermannichfâldiging fan de Bôle
Oanslach
Folgjend op in rige fan oanslaggen op kristlike doelen troch ekstremistyske joaden waard op 17 juny 2015 in oanslach op de tsjerke dien. Troch de brânstifting moasten in muonts en in frijwilliger yn it sikenhûs behannele wurde foar reekfergiftiging. It diel fan de tsjerke by de yngong rekke slim skeind en de kleasterpoarte mei it súdlike diel fan it atrium folslein ferwoastge. Ek waard it gebou bekladdere mei anty-kristlike gjalpen. De Israelyske autoriteiten neamden it in terroristyske oanslach en arrestearren jonge kolonisten, dy't by de militante organisaasje Noar haGvaot hearden. De restauraasje en rekonstruksje duorre hast twa jier en bedroech likernôch 1 miljoen euro. .
Keunstriden op de Olympyske Winterspullen 1960
Blyth Arena
De Blyth Arena waard boud yn 1959 foar de Olympyske Winterspullen fan 1960. It stadion hie plak foar 8.500 taskôgers. It stadion wie oan de súdside iepen fanwege it moaie útsjoch op de bergen. Yn 1983 is it stadion ôfbrutsen neidat it dak ynstoart wie ûnder de druk fan de snie. Op it plak fan it stadion kaam in parkearplak.
Frank T. Hopkins
Karriêre
De bewearing fan Hopkins dat er as ruter in skoft ferbûn wie oan 'e ferneamde wyldwestshow fan William Frederick "Buffalo Bill" Cody, is yn twifel lutsen troch de konservator fan it Histoarysk Sintrum Buffalo Bill, dy't ferklearre dat er nearne yn 'e argiven de namme fan Hopkins ûntdekke koe. Hopkins syn bewearing dat hy eigenhandich it stuntriden yn 'e wyldwestshow fan Buffalo Bill yntrodusearre hawwe soe, is bekreaud troch de Georgyske ekspêr op it mêd fan kozakske skiednis Irakli Macharadze. Nei eigen sizzen wie Hopkins yn 'e 1940-er jierren earefoarsitter fan in hynsterace yn Fermont, mar it Histoarysk Genoatskip fan Fermont hat gjin weet fan lykfol hokker hynsteraces dy't ea yn 'e steat holden binne. Ek fan it bestean fan in lange-ôfstânsrace fan Teksas nei Fermont, dy't er wûn hawwe soe doe't er 21 jier wie (yn 1886) hat men gjin bewiis fine kind.
Yn 'e popkultuer
It libben en de ferhalen fan Frank Hopkins rekken yn 2004 by in breder publyk bekend troch de Disney-film Hidalgo, oer de dielname fan Hopkins en syn mustang Hidalgo oan 'e race troch it Midden-Easten. De film waard skreaun troch John Fusco en regissearre troch Joe Johnston, en de haadrollen waarden fertolke troch Viggo Mortensen (as Hopkins) en Omar Sharif. Disney priizge de film oan as "basearre op in wier ferhaal", eat dêr't neitiid frijwat krityk op kaam.
Frisian News Items
Frisian News Items wie in tydskrift dat ienris yn 'e moanne útkaam, fan The Frisian Information Bureau, oprjochte yn 1943 troch Lolle Piers de Boer en Berend Joukes Fridsma (haadredakteur sûnt 1944) yn Grand Rapids, Michigan. Yn it blêd waarden de wichtige ûntjouwingen yn Fryslân op maatskiplik, polityk en kultureel mêd byhâlden: benammen de Fryske kultuer naam in wichtich plak yn, mei ûnderwerpen as taal, literatuer, sport en folkloare. Ek lânbou, yndustry en godstsjinst kamen oan bod. It Information Bureau fersoarge ek boekesirkulaasje en in lêsbibleteek. Frisian News Items wie sûnt inkele jierren nei syn oprjochting frijwol in ienmansblêd fan Fridsma. Yn 1984 foel it doek foar it tydskrift.
Indecent Proposal (film)
Produksje
Indecent Proposal waard regissearre troch Adrian Lyne, dy't ek ferantwurdlik wie foar films as 9½ Weeks (1986) en Fatal Attraction (1987). Hy wurke op basis fan in senario fan Amy Holden Jones en mei in budget fan $38 miljoen. As produsinte wie Sherry Lansing by de film belutsen foar filmstudio Paramount Pictures. De kamerarezjy waard dien troch Howard Atherton, wylst John Barry de filmmuzyk fersoarge. Indecent Proposal gie op 7 april 1993 yn premiêre. De filmdistribúsje wie yn 'e hannen fan Paramount Pictures.
Resultaat
Indecent Proposal brocht yn 'e Feriene Steaten en Kanada $106,6 miljoen op en yn alle oare lannen en territoaria nochris $160 miljoen. Nettsjinsteande de oer it algemien negative resinsjes kaam de totale opbringst dêrmei út op $266,6 miljoen. Ofset tsjin it budget fan $38 miljoen betsjutte dat in winst fan $228,6 miljoen.
Eildert Sietez (skûtsje)
Fan 1973 ôf waard Siete stipe troch it gemeentebestjoer fan Boalsert. Der kaam in B yn it seil en it skûtsje waard de Bolsward neamd. Siete waard kampioen yn 1978 en 1987. Yn 1990 waard er opfolge troch syn soan Eildert Meeter.
Keunstriden op de Olympyske Winterspullen 1964
Medaljespegel
De top-5 fan lannen dy't by it keunstriden medaljes wûn ha by de Olympyske Winterspullen fan 1964.
Heidelberchske Kategismus
Untstean
Net alle protestanten koene de inisjatyf fan Frederik III wurdearje. Lutherske hertogen klaagden Frederik III by keizer Maksimilaan II oan en beskuldigen de karfoarst der fan dat hy him net oan de Augsburgske Belidenis hold. Op de Ryksdei fan Augsburg drige de keizer Frederik mei de ryksban as er de tsjerklike feroaringen net ynlûke woe. Mar Frederik III bleau trou oan syn leauwen en om't in mearderheid fan de foarsten op de ryksdei tsjin syn útsluting wiene, koe keizer Maksimiliaan II it drigemint net útfiere. De stipe fan de foarsten foar Frederik III hie benammen te meitsjen mei de rykdom en de wichtige posysje fan Kar-Palts yn it Hillige Roomske Ryk. Om't de ryksban net útfierd wurde koe, hie Frederik III de frije hân om syn reformaasje fierder troch te setten.
Tapassing fan de Heidelberchske Kategismus yn de Nederlânske tsjerken
Yn 2013 waarden op ferskate plakken yn Nederlân en it bûtenlân it 450 jierrich jubileum fan de Heidelberchske Kategismus fierd Ek binne der yn it jubileumjier meardere boeken oer de Heidelberchske Kategismus útjûn.
Blanche Bradburry
Lichemsskaaimerken
Blanche Bradburry is blank, mei blauwe eagen en blûn hier. Neffens har offisjele opjefte is se 1.68 m lang, mei in gewicht fan 55 kg, en cupmaat 34DD, dêr't se begjin 2016 in boarstfergruttingsoperaasje foar ûndergien hat. Oarspronklik hie se in C-cup. Behalven de wenstige gatsjes troch de earlellen hat se ek in piercing troch har klitoris. Fierders hat se in tatoeaazje fan in mûs oan 'e lofterkant fan har ûnderbûk, en noch ien fan 'e draak mei tekst tusken har skouderblêden.
Fawcett Publications
Under lieding fan Fawcett syn soan Roscoe Fawcett (1913-1999) wie Fawcett Publications yn 1949 de earste útjouwerij op 'e wrâld dy't orizjineel materiaal yn paperback-foarm begûn út te bringen (foartiid waarden allinnich mar paperbacks útjûn fan boeken dy't earder as hardcover op 'e merk brocht wiene). In protte fan 'e paperbacks fan Fawcett Publications wiene pulpromantsjes dy't útjûn waarden ûnder de ymprint Gold Medal Books (oprjochte yn 1950). Yn 'e fyftiger jierren soarge in tebekgeande merk derfoar dat Fawcett Publications syn striprige stopsette. Yn 1970 krige Fawcett de útjouwerij Popular Library yn 'e hannen, en neamde dy om ta Fawcett Books, wêrnei't it meastepart fan 'e boekútjeften fan Fawcett dêrby ûnderbrocht waard.
Jeropeeske wei
300px|thumb|Netwurk fan Jeropeeske wegen thumb|E-diken yn Nederlân thumb|E-diken yn Dútslân De Jeropeeske wegen binne diken dy't troch de letter E en guon sifers oantsjutten wurde. It nûmeringsysteem waard troch de Jeropeeske Ekonomyske Kommisje fan de Feriene Naasjes (UNECE) ûntwikkele. It netwurk wurdt nûmere fan E1 ôf en heger en de diken dêrfan rinne oer nasjonale grinzen hinne. It netwurk rint oant yn Sintraal-Aazje en Lyts-Aazje ta, om't dy lannen lid fan de UNECE binne. De rûte wurdt almeast oer autodiken en guon gefallen oer autowegen laat.
Spui (rivier)
thumb|It Spui is oanjûn mei de letter P thumb|It fear by Nij-Beierlân It Spui is in tijrivier yn de Nederlânske provinsje Súd-Hollân dy't de Alde Maas ferbynt mei it Hjerringfliet en is 16 km lang. It Spui foarmet ek de skieding tusken de eilannen Foarne-Putten en de Hoekske Waard. It Spui ûntstie troch de Allerheljenfloed fan 1532, dêr't troch in dyktrochbrek de ferbining fan it Spui mei de (Alde) Maas reekaam.
Yn sydrivier is de Bernisse op Foarne Putten, dy't by Simonshaven, foar Goudswaard oer, mei in ynlaatslûs op it Spui oanslút. It Spui leveret swiet wetter dat oer de Bernisse nei de Brylske Mar rint en dêr in buffer tsjin it sâlt wurden foarmet.
Abdij fan Middelburch
Die Abdij Middelburch (ek: Abdij fan Us Leaffrou) is in eartiids oan de Jongfaam Marije wijd kleaster fan de premonstratinzers yn de Sieuwske haadstêd Middelburch.
Skiednis
It Belis fan Middelburch (1572-1574) einige mei de kapitulaasje fan de spaansksinnige, katolike stêd. Nettsjinsteande de garânsjes fan Willem fan Oranje om de katoliken mei rêst te litten, kaam der ûnder twang in ein oan it kleasterlibben en it bisdom Seelân. De sechtjin Norbertynske bruorren dy't it belis oerlibbe hiene moasten de stêd ferlitte en gyngen nei Antwerpen. De twa kleastertsjerken waarden troch de protestanten yn gebrûk nommen. De abdij die tsjinst foar it Gewestlik Bestjoer en as it bestjoerssintrum fan Seelân. Dêrnjonken wie de Admiraliteit fan Seelân yn in diel ûnderbrocht en twa iuwen lang soene yn de kleastergong siuwske munten slein wurde.
Ek doe't Nederlân yn 1814 in keninkryk waard bleaune de Provinsjaal Steaten fan Seelân gebrûk meitsjen fan de abdij. Yn it lêste fearn fan de 19e iuw waarden de gebouwen restaurearre. Yn dy tiid waard in grut diel fan de âlde kleastergong ôfbrutsen, sadat de koets fan de Kommissaris fan de Kening better draaie koe.
Philadelphia (betsjuttingsside)
"Philadelphia" hat yn de Wikipedy ferskate betsjuttings: